Tulivuorenpurkaus Pohjanmaalla

<http://www.tulivuorikeskus.fi/>

Alajärvi tunnetaan akateemikko Alvar Aallon kotipitäjänä ja Nelimarkka-museon sijaintipaikkana. Perinteisten nähtävyyksien lisäksi tarjolla on jotain todella erilaista.

Valtatie 16-kantatie 68-risteysalueella Hoiskossa sijaitsee  Euroopan ensimmäinen tulivuorikeskus. Tulivuorikeskuksessa on esimerkiksi esitys tulivuoren purkauksista ja niihin johtaneista syistä, kuplivat mutakuopat, toimiva geysir ja maanjäristys-simulaattori, missä on mahdollisuus kokea käytännössä voimakkuudeltaan 5 Richterin asteikon suuruinen maanjäristys. Voit myös nähdä, millaisia aarteita tulivuoret kätkevät kuumiin uumeniinsa. Tulivuorikeskuksen yhteydessä on kahvila-ravintola, kivinäyttely ja  myyntitiloja. 150 miljoonaa vuotta sitten kivettyneestä puusta veistetty pöytä on myös nähtävyys ja ja testi ajantajulle.

Talvella Tulivuorikeskuksen minikylpylä tarjoaa hemmotteluillan lämmittetyine altaineen ja tulivuorisaunoineen pienille, enintään 15 henkilön ryhmälle. Kesällä hemmottelee katettu terassi.